На основу члана 41. став 10. Пословника Владе („Службени гласник РС", бр. 61/06 – пречишћен текст, 69/08, 88/09, 33/10, 69/10, 20/11, 37/11, 30/13, 76/14 и 8/19 – др. пропис), Министарство државне управе и локалне самоуправе објављује

**ИЗВЕШТАЈ**

**о спроведеној јавној расправи о Нацрту закона о комуналној милицији**

Одбор за правни систем и државне органе, на седници одржаној 14. фебруара 2019. године одредио је Програм јавне расправе о Нацрту закона о комуналној милицији (у даљем тексту: Нацрт закона), на предлог Министарства државне управе и локалне самоуправе у складу са чланом 41. став 3. Пословника Владе.

Јавна расправа о Нацрту закона спроведена је у складу са усвојеним Програмом јавне расправе у периоду од 15. фебруара до 6. марта 2019. године Текст Нацрта закона је био званично доступан на сајту Министарства државне управе и локалне самоуправе [www.mduls.gov.rs](http://www.mduls.gov.rs/) .

У току трајања јавне расправе Нацрт закона је представљен на Округлом столу у Центру „Сава“ одржаном 28. фебруара 2019. године у Београду.

Нацрт закона је добио подршку великог броја заинтересованих учесника

На округлом столу учествовали су:

* Представници Министарстава државне управе и локалне самоуправе,
* Представници Владе,
* Представници комуналне полиције из градова у којима је успостављена,
* Представници општина и градова,
* Представници СКГО,
* Представници невладиних организација,
* Представници других јавних институција.

У току јавне расправе укупно је 17 субјеката доставило своје примедбе, предлоге и сугестије у писаној форми. Субјекти који су доставили своје примедбе, предлоге и сугестије у писаној форми:

Милан Ђорђевић - Начелник Комуналне полиције града Ниша; Иван Дивац -Градска управа града Београда – Секретаријат за послове комуналне полиције; Бојана Максимовић - Начелник комуналне полиције Краљево; Вероника Ристић и Борис Ђокић, комунални полицајци - Комунална полиција Крагујевац; Драгана Петровић – комунални полицајац; Бојан Павловић - Комунални полицајац града Смедерева; Мирослав Лакетић - Град Нови сад, Градска управа за инспекцијске послове; Радиша Петровић - председник синдиката Комуналне полиције Београд; Игор Плавшић – Комунални полицајац, потпредседник Синдиката Комуналне полиције Београд; Градска управа за комуналне и инспекцијске послове - Сектор за инспекцијске послове и комуналну полицију, Одељење комуналне полиције града Крагујевца; Ненад Илић, Шеф I подручне организационе јединице, Одељeње комуналне полиције, Градска управа града Шапца; Јадранка Петровић - Комунални инспектор; Таса Миленковић – Београд; Комунална полиција – град Чачак; Душан Кудић – Комунални полицајац-синдикални представник – град Нови Сад; Дејан Станковић - Одељење комуналне полиције, град Лесковац.

Достављен је значајан бројпримедаба, предлога и сугестија на поједине чланове Нацрта закона, а у вези са следећим питањима:

* НАЗИВ ЗАКОНА И СЛУЖБЕНИКА;
* СТАТУС СЛУЖБЕНИКА;
* БЕНИФИЦИРАНИ РАДНИ СТАЖ;
* СТАТУС ОВЛАШЋЕНОГ СЛУЖБЕНОГ ЛИЦА;
* УПОТРЕБА ВАТРЕНОГ ОРУЖЈА;
* ПРЕДЛОГ ДА ДОСАДАШЊИ КОМУНАЛНИ ПОЛИЦАЈЦИ, СТУПАЊЕМ НА СНАГУ НОВОГ ЗАКОНА О КОМУНАЛНОЈ МИЛИЦИЈИ, ПО АУТОМАТИЗМУ СЕ ПРЕВОДЕ И ДОБИЈАЈУ ЗВАЊЕ И СТАТУС КОМУНАЛНИХ МИЛИЦИОНАРА И ПРАВА ИСТИХ, БЕЗ ДОДАТНИХ ОБУКА ИЛИ УСАВРШАВАЊА;
* ЈЕДИНСТВЕНИ ИЗГЛЕД УНИФОРМЕ ПРИПАДНИКА КОМУНАЛНЕ МИЛИЦИЈЕ У СВИМ ГРАДОВИМА И ОПШТИНАМА;
* ПИТАЊЕ РАДА БЕЗ УНИФОРМЕ;
* БРОЈ КОМУНАЛНИХ МИЛИЦИОНЕРА У ЈЕДИНИЦИ ЛОКАЛНЕ САМОУПРАВЕ;
* ПРЕДЛОГ ДА БУДЕ СЛУЖБА ДИРЕКТНО ВЕЗАНА ЗА ГРАДОНАЧЕЛНИКА;
* ПРУЖАЊЕ ПОМОЋИ ДРУГИМ ОРГАНИЗАЦИОНИМ ЈЕДИНИЦАМА УПРАВЕ;
* ОБЛИЦИ ПОМОЋИ И САРАДЊЕ, САРАДЊА СА МИНИСТАРСТВОМ НАДЛЕЖНИМ ЗА УНУТРАШЊЕ ПОСЛОВЕ;
* ПОЈАМ И ОБАВЉАЊЕ ПОСЛОВА;
* НАЧИН ОБАВЉАЊА ПОСЛОВА;
* РУКОВОЂЕЊЕ;
* УНУТРАШЊА КОНТРОЛА;
* ОВЛАШЋЕЊА;
* ДОВОЂЕЊЕ ЛИЦА;
* ЗАУСТАВЉАЊЕ ВОЗИЛА;
* ПОЗИВАЊЕ;
* ВИДЕО НАДЗОР;
* ТРАЖЕЊЕ ОБАВЕШТЕЊА;
* НАЧИН ПРИМЕНЕ ОВЛАШЋЕЊА КОМУНАЛНЕ МИЛИЦИЈЕ ПРЕМА МАЛОЛЕТНИМ ЛИЦИМА;
* УСЛОВИ ЗА ЗАСНИВАЊЕ РАДНОГ ОДНОСА;
* СТРУЧНО ОСПОСОБЉАВАЊЕ ;
* TEЖE ПOВРEДE ДУЖНOСТИ ИЗ РАДНОГ ОДНОСА;
* СЛУЖБЕНА ЛЕГИТИМАЦИЈА И ЗНАЧКА;
* ВОЗИЛА, ПЛОВИЛА И ОПРЕМА;
* ЗАШТИТА КОМУНАЛНИХ МИЛИЦИОНАРА.

Министарство државне управе и локалне самоуправе је примедбе, предлоге и сугестије достављене у току јавне расправе, а који су били усмерени на побољшање предложеног текста Нацрта закона и који су у духу концепта на којем се Закон заснива, прихватило и уврстило у текст Нацрта закона.

Београд, 21. март 2019. године